|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/25-01/14

URBROJ: 2170-30-25-3

Omišalj, 7. veljače 2025.

|  |
| --- |
| **POZIV NA DOSTAVU PONUDA****Predmet nabave:** Dezinfekcija, dezinsekcija i deratizacija u 2025. i 2026. godini**Evidencijski broj nabave:** 022/25**CPV oznaka:** 90921000 - Usluge dezinfekcije i uništavanja štetočina |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; u daljnjem tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Slijedom navedenog, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21, 25/23 i 54/24).

1. **EVIDENCIJSKI BROJ NABAVE:**

022/25.

1. **PROCIJENJENA VRIJEDNOST NABAVE:**

16.000,00 EUR (bez PDV-a).

1. **OPIS PREDMETA NABAVE:**

Pružanje usluga dezinfekcije, dezinsekcije i deratizacije u 2025. i 2026. godini.

Predmet nabave potrebno je realizirati sukladno:

* uvjetima ovog Poziva
* Troškovniku koji se stavlja ponuditeljima na raspolaganje kao Prilog 2. ovog Poziva te čini njegov sastavni dio
* odredbama Zakona o zaštiti pučanstva od zaraznih bolesti („Narodne novine“ broj 79/07, 113/08, 43/09, 130/17, 114/18, 47/20, 134/20 i 143/21; u daljnjem tekstu: ZZP), Zakona o kemikalijama („Narodne novine“ broj 18/13, 115/18 i 37/20), Pravilnika o načinu provedbe obvezatne dezinfekcije, dezinsekcije i deratizacije („Narodne novine“ broj 35/07, 79/07 i 76/12), Pravilnika o uvjetima kojima moraju udovoljavati pravne i fizičke osobe koje obavljaju djelatnosti obvezatne dezinfekcije, dezinsekcije i deratizacije kao mjere za sprječavanje i suzbijanje zaraznih bolesti pučanstva („Narodne novine“ broj 35/07 i 79/07; u daljnjem tekstu: Pravilnik), Pravilnika o uvjetima za obavljanje djelatnosti proizvodnje, stavljanja na tržište i korištenja opasnih kemikalija („Narodne novine“ broj 99/13, 157/13, 122/14, 37/20 i 147/21) te drugih važećih zakona i propisa iz područja vezanih za predmet nabave
* Programu mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku („Narodne novine“ broj 128/11 i 62/18)
* Programu mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Naručitelja za tekuću godinu
* Programu održavanja komunalne infrastrukture Naručitelja za tekuću godinu te eventualnim izmjenama i dopunama istog
* važećim normativima, standardima i pravilima struke.

Ponuditelji su dužni u jedinične cijene iz ponudbenog Troškovnika uključiti sve troškove neophodne za realizaciju predmeta nabave, poput troškova rada, prijevoza, opreme, materijala, zaštite, osiguranja i sl. Naknade iznad jediničnih cijena navedenih u ponudbenom Troškovniku neće se priznavati.

Budući se radi o predmetu nabave za koji Naručitelj zbog njegove prirode ne može unaprijed odrediti točnu količinu pojedinačnih troškovničkih stavki, Troškovnikom su predviđene okvirne količine istih. Stvarni obujam izvršenja pojedinačnih stavaka Troškovnika može biti veći ili manji od predviđenih količina.

Gospodarski subjekt koji je podnio najpovoljniju ponudu će predmet nabave realizirati u opsegu i rokovima utvrđenima od strane Naručitelja, temeljem naloga za izvršenje izdanog usmenim ili pisanim putem (telefonski, dopisom, putem elektronske pošte i sl.) Vrijeme odaziva na nalog za izvršenje iznosi **najviše 24 (dvadeset četiri) sata od izdavanja istog. Iznimno od navedenog, Naručitelj može u slučaju potrebe za hitnom realizacijom pojedinačnog posla od Izvršitelja zatražiti da sa realizacijom predmetnih usluga otpočne bez odlaganja, u najkraćem mogućem roku, a najkasnije u roku od 8 (osam) sati od izdavanja naloga.** Hitnost posla utvrđuje se od strane Naručitelja. U slučaju nepridržavanja navedenih rokova ili drugih sporazumnih obveza od strane gospodarskog subjekta koji je podnio najpovoljniju ponudu, Naručitelj ima pravo aktivirati jamstvo za uredno ispunjenje okvirnog sporazuma iz točke 20. ovog Poziva, kao i pravo na raskid okvirnog sporazuma.

**Gospodarski subjekt koji je podnio najpovoljniju ponudu je obvezan, u roku od 15 (petnaest) dana od dana potpisivanja okvirnog sporazuma, dostaviti Naručitelju jamstvo za uredno ispunjenje okvirnog sporazuma, u iznosu od 10% (deset posto) vrijednosti okvirnog sporazuma (bez PDV-a).** Oblik jamstva iodredbe vezane za naplatu istog propisani su točkom 20. ovog Poziva.

CPV oznake:

90921000-9 - Usluge dezinfekcije i uništavanja štetočina

90923000-3 - Usluge deratizacije.

1. **MJESTO IZVRŠENJA PREDMETA NABAVE:**

Administrativno područje općine Omišalj.

1. **VRSTA I TRAJANJE OKVIRNOG SPORAZUMA/UGOVORA O NABAVI**

Temeljem provedenog postupka sklopit će se okvirni sporazum o nabavi usluga s jednim gospodarskim subjektom koji odabranog ponuditelja obvezuje na sklapanje godišnjih ugovora.

Okvirni sporazum se sklapa na razdoblje od dana zaključenja sporazuma do 31. prosinca 2026. te se temeljem istog planira sklapanje 2 (dva) godišnja ugovora.

Okvirni sporazum stupa na snagu s danom potpisa posljednje sporazumne strane.

1. **NAČIN, ROKOVI I UVJETI PLAĆANJA**

Obračun naknade za realizirane usluge vršit će se ovisno o dinamici izvršenja posla, temeljem stvarno realiziranih količina troškovničkih stavki te primjenom jediničnih cijena iz ponudbenog Troškovnika.

Plaćanje će se izvršiti u roku od 30 (trideset) dana od zaprimanja valjanog elektroničkog računa (eRačuna) kojem je gospodarski subjekt koji je podnio najpovoljniju ponudu dužan priložiti odgovarajuću dokumentaciju kojom dokazuje urednu realizaciju poslova za koje ispostavlja račun (potvrde, radni nalozi, otpremnice i sl.)

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani ponuditelj je u obvezi izdavati i slati elektroničke račune (eRačune) i prateće isprave Naručitelju u strukturiranom elektroničkom formatu i sukladno europskoj normi, na e-adresu: ana.cetina@omisalj.hr.

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Ovlaštenje/odobrenje** **nadležnog ministra za obavljanje profesionalne djelatnosti**

Člankom 24. stavkom 1. ZZP propisano je da preventivnu i obveznu preventivnu dezinfekciju, dezinsekciju i deratizaciju provode pravne osobe koje obavljaju zdravstvenu djelatnost i druge pravne osobe koje je nadležni ministar ovlastio za provođenje tih mjera, a sukladno programu iz članka 5. ZZP.

Nadalje, člankom 2. stavkom 1. Pravilnika propisano je da obvezatnu DDD mjeru mogu obavljati zdravstvene ustanove i druge pravne osobe te osobe koje samostalno osobnim radom obavljaju djelatnost, ako za obavljanje te djelatnosti imaju odobrenje ministra nadležnog za zdravstvo.

Iz navedenog proizlazi da Naručitelj obavljanje usluga koje su predmet nabave može povjeriti isključivo gospodarskim subjektima kojima je izdano odgovarajuće ovlaštenje/odobrenje za obavljanje profesionalne djelatnosti iz članka 24. stavka 1. ZZP te članka 2. stavka 1. Pravilnika, slijedom čega Naručitelj traži dostavu istog od strane ponuditelja, sve u svrhu osiguranja realizacije predmeta nabave sukladno važećim zakonima i propisima.

* 1. **Potvrda Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20, 114/22 i 152/24), dospjeli porezni dug koji ne prelazi iznos od 1,50 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od gospodarskog subjekta s kojim namjerava sklopiti okvirni sporazum zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

|  |
| --- |
| **OPĆINA OMIŠALJ** **Prikešte 13****51513 Omišalj****Predmet nabave: Dezinfekcija, dezinsekcija i deratizacija u 2025. i 2026. godini****Ev. br. nabave: 022/25****NE OTVARATI** |

* na poleđini ili u gornjem lijevom kutu omotnice potrebno je naznačiti sljedeće:

|  |
| --- |
| **< Naziv i adresa Ponuditelja / članova zajednice gospodarskih subjekata>** |

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

Naručitelj je sukladno odredbama Uredbe o uredskom poslovanju („Narodne novine“ broj 75/21) evidentirati dospjela pismena i druge dokumente u informacijskom sustavu uredskog poslovanja („ePisarnici“) u digitalnom obliku. **Slijedom navedenog, svaki od ponuditelja je dužan ponudu, osim u fizičkom obliku (u zatvorenoj omotnici), dostaviti i u digitalnom obliku, i to u formi skena izvornika ponude u .pdf formatu.**

Ponuda u digitalnom obliku dostavlja se Naručitelju na jedan od sljedećih načina:

* elektroničkom poštom, na e-mail adresu kristijan.loncaric@omisalj.hr, **isključivo po isteku roka za dostavu ponuda.** Naručitelj neće snositi odgovornost u slučaju preranog uvida u ponudu ukoliko je ista dostavljena prije isteka roka za dostavu ponuda
* kao prilog ponudi u fizičkom obliku, u kojem slučaju se sken ponude učitava na prikladni medij (CD/DVD/USB stick) koji se dostavlja u zatvorenoj omotnici zajedno s ponudom. S obzirom da se u spomenutom slučaju dostavljeni medij smatra dijelom ponude, Naručitelj ga neće vratiti ponuditelju po dovršetku postupka, odnosno isti će biti trajno pohranjen u arhivu Naručitelja.
1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**17. veljače 2025. do 13:00.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 17. veljače 2025. u 13:00 u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Naručitelj će nakon donošenja Odluke o odabiru ponovno rangirati ponude sukladno kriteriju za odabir, ne uzimajući u obzir ponudu prvotno odabranog ponuditelja, te na temelju kriterija za odabir donijeti novu Odluku o odabiru ili, ukoliko za to postoje opravdani razlozi, poništiti predmetni postupak nabave, ako prvotno odabrani ponuditelj:

* odustane od svoje ponude
* odbije potpisati okvirni sporazum
* ne dostavi jamstvo za uredno ispunjenje okvirnog sporazuma.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA ODLUKE O ODABIRU ILI PONIŠTENJU:**

Naručitelj će temeljem provedenog pregleda i ocjene ponuda u roku od najkasnije 30 dana od dana otvaranja ponuda donesti Odluku o odabiru, odnosno Odluku o poništenju ukoliko se postupak poništava, a odluka nije ranije donesena.

Odluka o odabiru ili poništenju, zajedno sa preslikom zapisnika o otvaranju, pregledu i ocjeni ponuda, dostavlja se svakom ponuditelju na dokaziv način, u pravilu elektroničkom poštom.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **JAMSTVO ZA UREDNO ISPUNJENJE OKVIRNOG SPORAZUMA:**

Gospodarski subjekt koji je podnio ekonomski najpovoljniju ponudu (u daljnjem tekstu: Izvršitelj) je obvezan, **u roku od** **15 (petnaest) dana od dana potpisivanja okvirnog sporazuma,** dostaviti Naručitelju jamstvo za uredno ispunjenje okvirnog sporazuma, u iznosu od 10% (deset posto) vrijednosti okvirnog sporazuma (bez PDV-a).

**Jamstvo za uredno ispunjenje okvirnog sporazuma Naručitelj može naplatiti u cjelokupnom iznosu, za neizvršavanje i/ili neuredno izvršavanje obveza iz okvirnog sporazuma, i to:**

* ukoliko Izvršitelj odbije potpisati pojedinačni ugovor o nabavi koji je u skladu s odredbama okvirnog sporazuma i ovog Poziva
* ukoliko Izvršitelj vrši predmetne usluge bez da posjeduje važeće ovlaštenje/odobrenje nadležnog ministra za obavljanje profesionalne djelatnosti iz točke 12.4. ovog Poziva
* ukoliko se Izvršitelj ne odazove na nalog za izvršenje unutar rokova propisanih točkom 7. ovog Poziva
* ukoliko Izvršitelj odbija izvršiti obveze iz okvirnog sporazuma u skladu s nalogom Naručitelja
* ukoliko Izvršitelj, usprkos pisanom upozorenju Naručitelja, opetovano ne izvršava ili neuredno izvršava svoje obveze proizašle iz okvirnog sporazuma
* ukoliko Izvršitelj ne poštuje odredbe prisilnih propisa kojima se regulira područje predmeta okvirnog sporazuma
* ukoliko Izvršitelj napravi težak profesionalni propust pri realizaciji posla
* ukoliko je Izvršitelj izgubio pravnu ili poslovnu sposobnost, a nije dostavio dokaz o tome da je istu ponovno stekao ili produljio
* ukoliko je Izvršitelju od strane nadležnog tijela izdana zabrana obavljanja djelatnosti koja se odnosi na realizaciju predmeta nabave
* u drugim slučajevima koji će biti naknadno regulirani okvirnim sporazumom.

**Jamstvo za uredno ispunjenje okvirnog sporazuma Naručitelj može naplatiti:**

* na ime naknade štete koja je nastala kao posljedica nerealizacije ili nekvalitetne realizacije predmetnih usluga, u visini iznosa stvarno realiziranih usluga putem treće osobe s uključenim PDV-om, a koju osobu je Naručitelj bio primoran angažirati. Ukoliko iznos naplaćenog jamstva ne bude dostatan za namirenje nastale štete, Naručitelj zadržava pravo potraživati od Izvršitelja nepodmireno do visine ukupno nastale štete
* u drugim slučajevima koji će biti naknadno regulirani okvirnim sporazumom.

Izvršitelj dostavlja Naručitelju jamstvo za uredno ispunjenje okvirnog sporazuma u jednom od sljedećih oblika:

* **Zadužnica:** izdana na propisanom obrascu, u korist Naručitelja, potvrđena (solemnizirana) kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/12, 82/17 i 154/22)
* **Bjanko zadužnica:** izdana na propisanom obrascu, u korist Naručitelja, potvrđena (solemnizirana) kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/12, 82/17 i 154/22)
* **Bankarska garancija:** izdana za otklanjanje nedostataka u jamstvenom roku, s klauzulama „neopozivo“, „bezuvjetno“, „plativo na prvi poziv“ i „bez prava prigovora“, s rokom važenja 30 (trideset) dana duljim od isteka okvirnog sporazuma.
* **Uplata novčanog pologa na račun Naručitelja,** IBAN: HR9124020061830100009, Model HR68, Poziv na broj: 9016-OIB ponuditelja, Opis plaćanja: Jamstvo za uredno ispunjenje okvirnog sporazuma - 022/25, BIC (SWIFT) CODE: ESBCHR22.
1. **POVJERLJIVOST PODATAKA TE JAVNA OBJAVA OKVIRNOG SPORAZUMA, UGOVORA O NABAVI SKLOPLJENIH TEMELJEM OKVIRNOG SPORAZUMA I PONUDE:**

Naručitelj se internim aktima obvezao da će javno objavljivati (među ostalim) podatke o svim sklopljenim okvirnim sporazumima i ugovorima o nabavi te njihovoj realizaciji na mrežnoj stranici „Transparentnost“, dostupnoj na poveznici <https://omisalj.transparentor.org/>.

Slijedom navedenog, smatrat će se da je svaki gospodarski subjekt koji podnese ponudu u sklopu predmetnog postupka nabave, ukoliko bude odabran kao najpovoljniji ponuditelj u istom, suglasan s javnom objavom sklopljenog okvirnog sporazuma te ugovora o nabavi sklopljenih temeljem okvirnog sporazuma na prethodno navedenoj mrežnoj stranici, koja objava može dodatno uključivati i sastavne dijelove okvirnog sporazuma te ugovora (poput ponude odabranog ponuditelja), dodatke okvirnom sporazumu i ugovoru/ima, kao i pripadajuće podatke o realizaciji okvirnog sporazuma i ugovora (npr. računi, otpremnice, zapisnici, podaci o izvršenim uplatama te sva druga relevantna dokumentacija).

1. **PRILOZI:**
2. Obrazac Ponudbenog lista
3. Obrazac Troškovnika.

 **PROČELNICA**

**Maja Mahulja, dipl. oec., v.r.**